370 റദ്ദാക്കല് : 2 വര്ഷം കൊണ്ട് ജമ്മുകശ്മീരില് സമഗ്ര വികസനമെന്ന് കുമ്മനം രാജശേഖരന് തിരുവനന്തപുരം : ആര്ട്ടിക്കിള് 370 റദ്ദാക്കലിലൂടെ 2 വര്ഷം കൊണ്ട് ജമ്മു കശ്മീരില് സമഗ്ര വികസനം ഉണ്ടായതായി ബിജെപി മുന് സംസ്ഥാന അധ്യക്ഷന് കുമ്മനം രാജശേഖരന് അഭിപ്രായപ്പെട്ടു. അദ്ദേഹത്തിന്റെ ഫെയ്സ്ബുക്ക് പോസ്റ്റിലാണ് ജമ്മുകശ്മീരിലെ വികസനങ്ങളെക്കൂറിച്ച് അദ്ദേഹം ദീര്ഘമായ കുറിപ്പ് എഴുതിയിട്ടുള്ളത്. അതിന്റെ വിശദാംശങ്ങള് ഇങ്ങനെയാണ്. അനുച്ഛേദം 370 റദ്ദാക്കല് നടപടിയെത്തുടര്ന്ന് ജമ്മു കാശ്മീര് വന് വികസനത്തിന്റെയും സമഗ്ര പുരോഗതിയുടേയും പുതിയ പന്ഥാവിലേക്ക് കടക്കുന്നു. 2 വര്ഷം കൊണ്ട് എല്ലാ മേഖലയിലും പുത്തന് ഉണര്വ്വും മാറ്റവും ദൃശ്യമായിട്ടുണ്ട്. കാശ്മീരിനെ ദേശീയ മുഖ്യധാരയിലേക്ക് കൊണ്ടുവന്നു.മുരടിപ്പും നിശ്ചലാവസ്ഥയും മാറി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പ്രതീക്ഷയും പ്രത്യാശയും ജനങ്ങളില് ദൃശ്യമാണ്.റോഡ് , റെയില് , വൈദ്യുതി , ആരോഗ്യം , ടുറിസം , കൃഷി , ഹോര്ട്ടികള്ച്ചര് , നൈപുണ്യ വികസനം തുടങ്ങിയ മേഖലകളിലെല്ലാം വന് കുതിപ്പ് ഉണ്ടായിട്ടുണ്ട്. മുടങ്ങിക്കിടന്ന പല പദ്ധതികളും പുനരാരംഭിച്ചു. 6 വര്ഷമായി മുടങ്ങിക്കിടന്ന 5282 കോടി രൂപയുടെ 850 മെഗാവാട്ട് റാറ്റില് ജലവൈദ്യുത പദ്ധതി ധൃതഗതിയില് പുരോഗമിക്കുന്നു. ലോകത്തിലെ ഏറ്റവും വലിയ സംരംഭങ്ങള് വിജയകരമായി നടത്തുവാന് കഴിയുന്നുവെന്ന നേട്ടവും മൂന്ന് വര്ഷം കൊണ്ട് കാശ്മീരിന് കൈവരിച്ചു. എയിംസ് , ഐ ഐ ടി , ഐ ഐ എം തുടങ്ങിയ ലോകോത്തര പ്രീമിയര് വിദ്യാഭ്യാസ സ്ഥാപനങ്ങള് ഒരുമിച്ചു പ്രവര്ത്തിക്കുന്ന ഏക സംസ്ഥാനമാണ് ജമ്മു കാശ്മീര്. ലോകത്തിലെ ഏറ്റവും ഉയര്ന്ന റെയില് പാലം പണിയുന്നത് ഇവിടുത്തെ ചെനാബ് നദിയിലാണ്. കാശ്മീര് നിക്ഷേപ സൗഹൃദ സംസ്ഥാനമായി മാറി എന്നതാണ് ശ്രദ്ധേയമായ നേട്ടം. പുറം നാട്ടുകാര്ക്ക് 90 വര്ഷത്തേക്ക് ഭൂമി പാട്ടത്തിനെടുത്ത് വ്യവസായ സംരംഭങ്ങള് തുടങ്ങാം. 40 കമ്ബനികള് 15,000 കോടി രൂപയുടെ നിക്ഷേപം ഇറക്കാന് തയ്യാറായിട്ടുണ്ട്. റിന്യൂവബിള് എനര്ജി , ഹോസ്പ്പിറ്റാലിറ്റി , പ്രതിരോധം , ടൂറിസം , നൈപുണ്യം , വിദ്യാഭ്യാസം , ഐറ്റി , ഇന്ഫ്രാസ്ട്രക്ച്ചര് തുടങ്ങിയ വിവിധ മേഖലകളില് 13,600 കോടി രൂപയുടെ 168 ധാരണാപത്രങ്ങളില് ഒപ്പുവെച്ചുകഴിഞ്ഞു. ഇതിനായി 6000 ഏക്കര് ഭൂമി ഏറ്റെടുത്തു. തൊഴിലവസരങ്ങളുടെ കാര്യത്തില് സര്ക്കാര് കണക്കനുസരിച്ച് 201920 ല് അധ്യാപകര്ക്കായി 27000 പുതിയ തസ്തികകളും 202021ല് 50000 പുതിയ തസ്തികയും 2000 കോടി രൂപയും അനുവദിച്ചു. ഗ്രാമതലത്തില് ശാക്തീകരണ സംവിധാനം ഉറപ്പാക്കുന്നതിന് ഗ്രാമപഞ്ചായത്ത് തലങ്ങളില് 2000 അക്കൗണ്ടന്റുമാരെ നിയമിച്ചു. ജമ്മു കശ്മീര് സര്ക്കാരിന്റെ ഒരു അപൂര്വ റിക്രൂട്ട്മെന്റ് ഡ്രൈവിലൂടെ 10,000 ഒഴിവുകള് നികത്താന് തീരുമാനമായി. 25000 ഒഴിവുകള് കൂടി പിന്നീട് നികത്തും. ജൂനിയര് തസ്തികകളായ ഡോക്ടര്മാര്, മൃഗഡോക്ടര്മാര്, പഞ്ചായത്ത് അക്കൗണ്ട് അസിസ്റ്റന്റുമാരുടെ തസ്തികകള് ഇതില് ഉള്പ്പെടുന്നു. അതായത് അനുച്ഛേദം 370 റദ്ദാക്കിയതിലൂടെ വികസന രംഗത്ത് പുത്തനുണര്വ്വ് എത്തിയെന്ന് ചുരുക്കം. റോഡ് വികസനത്തില് വലിയ മുന്നേറ്റം ഇക്കഴിഞ്ഞ മൂന്ന് വര്ഷത്തിനിടെ ജമ്മുകശ്മീരിലുണ്ടായി. ജമ്മു ബൈപാസ്, ജമ്മുഉധംപൂര് സെക്ഷന്, ചനിനി നാശാരി തുരങ്കം, ലഖന്പൂര്ഹിരാനഗര്, ഹിരാനഗര്വിജയ്പൂര് എന്നിവയുടെ നിര്മ്മാണം പൂര്ത്തിയായി. ഉദംപൂര്റമ്ബാന്, റമ്ബാന്ബനിഹാല്, ബനിഹാല്ശ്രീനഗര്, കാസിഗണ്ട്ബനിഹാല് തുരങ്കപാത പദ്ധതിക്ക് ചുറ്റുമുള്ള റിംഗ് റോഡ് അതിവേഗത്തിലാണ് പുരോഗമിക്കുന്നത്. പദ്ധതിയുടെ ആകെ ചിലവ് 8000 കോടി രൂപയാണ്. 21,653 കോടി രൂപ മുതല്മുടക്കുള്ള ഉദംപൂര്ശ്രീനഗര്ബാരാമുള്ള റെയില് ലിങ്ക് 2023 ഓടെ പൂര്ത്തീകരിക്കും വിധമാണ് പ്രവര്ത്തനം. ജമ്മുഅഖ്നൂര് റോഡ്, ചേനാനിസുധമഹദേവ് റോഡ് തുടങ്ങിയ പദ്ധതികള് നടപ്പിലാക്കി. ജമ്മു റിംഗ് റോഡിന്റെ 30 ശതമാനവും പൂര്ത്തിയായി. 2022 ഡിസംബറോടെ കശ്മീരിലെ സ്ഥലങ്ങള് ട്രെയിന് വഴി ബന്ധിപ്പിക്കും. ഉദ്മാപൂര്കത്ര 25 കിലോമീറ്റര് ഭാഗം, ബനിഹാല്ക്വാസിഗണ്ട് 18 കിലോമീറ്റര് ഭാഗം, ക്വാസിഗണ്ട്ബാരാമുള്ള 118 കിലോമീറ്റര് ഭാഗം എന്നിവ ഇതിനകം കമ്മീഷന് ചെയ്തു. കൂടാതെ മെട്രോ റെയില് ശ്രീനഗറിലേക്കും ജമ്മുവിലേക്കുമുള്ള പാതയിലാണ്.ലോകത്തിലെ ഏറ്റവും ഉയര്ന്ന റെയില് പാലവും ചേനാബ് നദിയില് ഉടന് പൂര്ത്തിയാകും. ജമ്മു കശ്മീരിലെ ആരോഗ്യ പരിരക്ഷാ രംഗത്തും ഇക്കാലയളവില് വലിയ മാറ്റങ്ങള് കാണാം. എയിംസ് പദ്ധതികള് അതിവേഗം പുരോഗമിക്കുകയാണ്, 2023ഓടെ ജമ്മുവിലും, 2025ഓടെ മറ്റൊന്ന് കശ്മീരിലും പൂര്ത്തീകരിക്കും. ആരോഗ്യമേഖലയില് കോര്പ്പറേറ്റുകളായ അപ്പോളോ, മേദാന്ത, ഹിന്ദുജാസ് തുടങ്ങിയവരും നിക്ഷേപം നടത്താന് സന്നദ്ധത പ്രകടിപ്പിച്ചിട്ടുണ്ട്. ആര്ട്ടിക്കിള് 370 റദ്ദാക്കുന്നതിന് മുമ്ബ് ആരോഗ്യമേഖലയില് നീക്കിവച്ചത് 350 കോടി രൂപയായിരുന്നെങ്കില് ഈ വര്ഷം അത് 1268 കോടി രൂപ അനുവദിച്ചിട്ടുണ്ട്. ജമ്മു, ശ്രീനഗര് എന്നിവിടങ്ങളില് ഡിആര്ഡിഒ വികസിപ്പിച്ച 500 കിടക്കകളുള്ള രണ്ട് കോവിഡ് ആശുപത്രികള് രോഗപ്രതിരോധ രംഗത്ത് സജീവമാണ്. കോവിഡ് 19 മൂന്നാം തരംഗ സാധ്യത മുന്നിര്ത്തി ജമ്മു കശ്മീരിലെ വിദൂര പ്രദേശങ്ങളില് 30 പുതിയ ഓക്സിജന് പ്ലാന്റുകള് സ്ഥാപിച്ചു വരുന്നു. കഴിഞ്ഞ 2 വര്ഷത്തിനിടെ ഏഴ് പുതിയ മെഡിക്കല് കോളേജുകള് ആരംഭിച്ചു. അതില് നാലെണ്ണം ഇതിനകം തന്നെ പ്രവര്ത്തിക്കുന്നു. മെഡിക്കല് കോളേജുകളില് സീറ്റുകള് 500 ല് നിന്ന് 955 ആയും 50 പുതിയ കോളേജുകളിലെ റെഗുലര് ഡിഗ്രി കോളേജുകളില് 25000 സീറ്റുകളായും ഉയര്ത്തി. കൂടാതെ കത്വയിലും ഹാന്ഡ്വാരയിലും ബയോടെക്നോളജിക്കായി രണ്ട് ഐടി പാര്ക്കുകള് സ്ഥാപിച്ചിട്ടുണ്ട്.